title: Directiva Consiliului din 17 mai 1979 de armonizare a legislațiilor statelor membre cu privire la omologarea dispozitivelor de iluminare și de semnalizare luminoasă ale tractoarelor agricole sau forestiere pe roți

text:
               13/Volumul 04

               RO

               Jurnalul Ofícial al Uniunii Europene

               263

         31979L0532

               L 145/16

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 17 mai 1979
   de armonizare a legislațiilor statelor membre cu privire la omologarea dispozitivelor de iluminare și de semnalizare luminoasă ale tractoarelor agricole sau forestiere pe roți
   (79/532/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100 al acestuia,
   având în vedere propunerea Comisiei (1),
   având în vedere avizul Adunării parlamentare (2),
   având în vedere avizul Comitetului Economic și Social (3),
   întrucât cerințele tehnice pe care trebuie să le îndeplinească tractoarele în conformitate cu legislațiile interne se referă, inter alia, la dispozitivele de iluminare și de semnalizare luminoasă;
   întrucât aceste cerințe diferă de la un stat membru la altul; întrucât este necesar, prin urmare, ca aceleași cerințe să fie adoptate de către toate statele membre, fie în completarea, fie în locul reglementărilor lor actuale, în primul rând pentru a permite punerea în aplicare, pentru fiecare tip de tractor, a procedurii de omologare CEE de tip care face obiectul Directivei 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (4);
   întrucât, prin Directiva 78/933/CEE (5), Consiliul a stabilit cerințele comune privind instalarea dispozitivelor de iluminare și de semnalizare luminoasă ale tractoarelor agricole sau forestiere pe roți;
   întrucât aceste dispozitive de iluminare și de semnalizare luminoasă au aceleași caracteristici ca și cele ale vehiculelor cu motor și întrucât, prin urmare, dispozitivele care au obținut o marcă de omologare CEE de tip în conformitate cu directivele deja adoptate în domeniu în cadrul omologării vehiculelor cu motor și ale remorcilor acestora pot fi utilizate și pentru tractoare,
   ADOPTĂ PREZENTA DIRECTIVĂ:
   Articolul 1
   (1)   Se înțelege prin tractor (agricol sau forestier) orice vehicul cu motor, cu roți sau șenile, care are cel puțin două axe, a cărui funcție constă în mod esențial în forța de tracțiune și care este special conceput pentru tractarea, împingerea, purtarea sau acționarea anumitor utilaje, mașini sau remorci destinate să fie folosite în exploatarea agricolă sau forestieră. Acesta poate fi amenajat pentru a transporta o încărcătură și însoțitori.
   (2)   Prezenta directivă se aplică numai tractoarelor menționate la alineatul (1), montate pe pneuri, care au două axe și o viteză maximă prin construcție cuprinsă între 6 și 25 km/h.
   Articolul 2
   Statele membre nu pot refuza omologarea CEE de tip, nici omologarea de tip la scară națională a unui tractor, din motive privind:

               —

               farurile care îndeplinesc funcția de far cu lumină de drum și/sau de lumini de întâlnire, precum și lămpile electrice cu incandescență pentru aceste faruri;

               —

               lămpile de gabarit;

               —

               lămpile de poziție față;

               —

               lămpile de poziție spate;

               —

               lămpile de stop;

               —

               lămpile indicatoare de direcție;

               —

               catadioptrii;

               —

               dispozitivele de iluminare a plăcii de înmatriculare spate;

               —

               lămpile de ceață față, precum și becurile pentru acestea;

               —

               lămpile de ceață spate;

               —

               lămpile de mers înapoi;

               —

               lămpile de staționare;

         în cazul în care acestea poartă marca de omologare CEE de tip prevăzută în anexă și în care sunt montate în conformitate cu cerințele stabilite în Directiva 78/933/CEE.
   Articolul 3
   Statele membre nu pot refuza înmatricularea sau interzice vânzarea, punerea în circulație sau utilizarea unui tractor din motive privind:

               —

               farurile care îndeplinesc funcția de far cu lumină de drum și/sau de lumini de întâlnire, precum și lămpile electrice cu incandescență pentru aceste faruri;

               —

               lămpile de gabarit;

               —

               lămpile de poziție față;

               —

               lămpile de poziție spate;

               —

               lămpile de stop;

               —

               lămpile indicatoare de direcție;

               —

               catadioptrii;

               —

               dispozitivele de iluminare a plăcii de înmatriculare spate;

               —

               lămpile de ceață față, precum și becurile pentru acestea;

               —

               lămpile de ceață spate;

               —

               lămpile de mers înapoi;

               —

               lămpile de staționare;

         în cazul în care acestea poartă marca de omologare CEE de tip prevăzută în anexă și în care sunt montate în conformitate cu cerințele stabilite de Directiva 78/933/CEE.
   Articolul 4
   Modificările necesare pentru adaptarea cerințelor din anexă la progresul tehnic se adoptă în conformitate cu procedura prevăzută la articolul 13 din Directiva 74/150/CEE.
   Articolul 5
   (1)   Statele membre pun în aplicare dispozițiile necesare pentru a se conforma prezentei directive în termen de optsprezece luni de la notificarea sa și informează de îndată Comisia cu privire la aceasta.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 6
   Prezenta directivă se adresează statelor membre.

      Adoptată la Bruxelles, 17 mai 1979.

            Pentru Consiliu

            Președintele

         A. GIRAUD

      (1)  JO C 200, 22.8.1978, p. 8.

      (2)  JO C 39, 12.2.1979, p. 74.

      (3)  JO C 128, 21.5.1979, p. 16.

      (4)  JO L 84, 28.3.1974, p. 10.

      (5)  JO L 325, 20.11.1978, p. 16.
   ANEXĂ
   1.   Faruri care îndeplinesc funcția de far cu lumină de drum și/sau de lumini de întâlnire, precum și lămpile electrice cu incandescență pentru aceste faruri:
   Marca de omologare CEE de tip este cea prevăzută de Directiva 76/761/CEE a Consiliului din 27 iulie 1976 de apropiere a legislațiilor statelor membre cu privire la proiectoarele pentru autovehicule care asigură funcționarea fazei de drum și/sau a fazei de întâlnire, precum și la lămpile cu incandescență pentru aceste proiectoare (1).
   Dispozițiile Directivei 76/761/CEE se aplică și omologării farurilor speciale pentru tractoarele agricole sau forestiere destinate obținerii atât a fazei lungi, cât și a fasciculului de întâlnire cu diametrul D mai mic de 160 milimetri, cu următoarele modificări:

               (a)

               valorile minime fixate pentru iluminare la punctul 6.3 din anexa I sunt reduse în raportul:
               sub rezerva de a nu coborî sub minimele absolute de mai jos:

                           —

                           3 lucși, fie la punctul 75 R, fie la punctul 75 L;

                           —

                           5 lucși, fie la punctul 50 R, fie la punctul 50 L;

                           —

                           1,5 lucși în zona IV.

                  Notă: în cazul în care suprafața aparentă a reflectorului nu este circulară, diametrul care se ia în calcul este diametrul cercului având aceeași arie ca și suprafața utilă aparentă a reflectorului;

               (b)

               în locul simbolului CR prevăzut la punctul 4.3.5 din anexa VI, se aplică pe far simbolul M într-un triunghi cu vârful în jos;

               (c)

               în certificatul de omologare (anexa II), rubrica I se intitulează: „Far pentru tractoarele agricole sau forestiere pe roți”.

         2.   Lămpile de gabarit, lămpile de poziție față, lămpile de poziție spate și lămpile de stop:
   Marca de omologare CEE de tip este cea prevăzută de Directiva 76/758/CEE a Consiliului din 27 iulie 1976 de apropiere a legislațiilor statelor membre cu privire la lămpile de gabarit, lămpile de poziție față, lămpile de poziție spate și lămpile de stop ale autovehiculelor și ale remorcilor acestora (2).
   3.   Lămpile indicatoare de direcție:
   Marca de omologare CEE de tip este cea prevăzută de Directiva 76/759/CEE a Consiliului din 27 iulie 1976 de apropiere a legislațiilor statelor membre cu privire la lămpile indicatoare de direcție ale autovehiculelor și ale remorcilor acestora (3).
   4.   Catadioptrii:
   Marca de omologare CEE de tip este cea prevăzută de Directiva 76/757/CEE a Consiliului din 27 iulie 1976 de apropiere a legislațiilor statelor membre cu privire la catadioptrii autovehiculelor și ai remorcilor lor (4).
   5.   Dispozitivele de iluminare a plăcii de înmatriculare spate:
   Marca de omologare CEE de tip este cea prevăzută de Directiva 76/760/CEE a Consiliului din 27 iulie 1976 de apropiere a legislațiilor statelor membre cu privire la dispozitivele de iluminare a plăcuței de înmatriculare spate a autovehiculelor și a remorcilor acestora (5).
   6.   Lămpile de ceață față, precum și becurile pentru acestea:
   Marca de omologare CEE de tip este cea prevăzută de Directiva 76/762/CEE a Consiliului din 27 iulie 1976 de apropiere a legislațiilor statelor membre cu privire la lămpile de ceață față pentru vehiculele cu motor și becurile cu filament pentru aceste lămpi (6).
   7.   Lămpile de ceață spate:
   Marca de omologare CEE de tip este cea prevăzută de Directiva 77/538/CEE a Consiliului din 28 iunie 1977 de apropiere a legislațiilor statelor membre cu privire la lămpile de ceață spate ale autovehiculelor și ale remorcilor acestora (7).
   8.   Lămpile de mers înapoi:
   Marca de omologare CEE de tip este cea prevăzută de Directiva 77/539/CEE a Consiliului din 28 iunie 1977 de apropiere a legislațiilor statelor membre cu privire la lămpile de mers înapoi ale autovehiculelor și ale remorcilor acestora (8).
   9.   Lămpile de staționare:
   Marca de omologare CEE de tip este cea prevăzută de Directiva 77/540/CEE a Consiliului din 28 iunie 1977 de apropiere a legislațiilor statelor membre cu privire la lămpile de staționare ale autovehiculelor (9).

      (1)  JO L 262, 27.9.1976, p. 96.

      (2)  JO L 262, 27.9.1976, p. 54.

      (3)  JO L 262, 27.9.1976, p. 71.

      (4)  JO L 262, 27.9.1976, p. 32.

      (5)  JO L 262, 27.9.1976, p. 85.

      (6)  JO L 262, 27.9.1976, p. 122.

      (7)  JO L 220, 29.8.1977, p. 60.

      (8)  JO L 220, 29.8.1977, p. 72.

      (9)  JO L 220, 29.8.1977, p. 83.